#

 **«Қазақ тілі» пәнінен 3-тоқсан бойынша жиынтық бағалау тапсырмалары**

**Мұғалім:**

**Оқушының аты-жөні:**

**Күні:**

#  Бөлімдер: Ғаламтор ғаламаты. Морфология Қазақстандағы ұлттар достастығы. Морфология Дұрыс тамақтану. Морфология

**Оқу мақсаттары:**

7.2.3.1 хроника, хабар, очерктердің құрылымы мен ресімделуі арқылы жанрлық ерекшеліктерін ажырату

7.2.5.1 мәтін бойынша проблемалық сұрақтар құрастыру

7.3.2.1 жанрлық және стильдік ерекшеліктеріне сай көркемдегіш құралдарды орынды қолдана отырып, шағын әңгіме құрастырып жазу

7.4.4.4 одағай түрлерін ажырата білу, қолдану

**Ұзақтығы:** 40 минут

Оқылым – 15 минут

Жазылым – 25 минут

**Тапсырмалар түрлері**

Қысқа жауапты қажет ететін сұрақтар Толық жауапты қажет ететін сұрақтар

# Жиынтық бағалаудың құрылымы

Тоқсандық жиынтық бағалаудың нұсқасы 3 компоненттен тұрады: біріншісі - тыңдалым, айтылым және әдеби тіл нормаларын, екіншісі - оқылым және әдеби тіл нормаларын, үшіншісі - жазылым және әдеби тіл нормаларын тексеруге арналған.

Оқылым:

**А мәтіні**

Тәуелсіз Қазақстан: күннен- күнге дейін

* + 1992 жылғы қаңтар – Қазақстан Еуропадағы қауіпсіздік және ынтымақтастық ұйымы (ЕҚЫҰ) мемлекеттері-қатысушыларының біріне айналды
	+ 1992 жылғы 29 қаңтар – Қазақстан Республикасы мен Иран Ислам Республикасы арасында дипломатиялық қарым-қатынастардың орнауы
	+ 1992 жылғы 30 қаңтар – Қазақстанның Еуропадағы қауіпсіздік және ынтымақтастық жӛніндегі кеңес (ЕҚЫК) құрамына қосылуы
	+ 1992 жылғы 1-3 ақпан – ҚР Президенті тәуелсіз Қазақстан тарихында тұңғыш рет Дүниежүзілік экономикалық форум (Давос) жұмысына қатысты
	+ 1992 жылғы 15 ақпан – Қазақстан Республикасы мен Ватикан арасында дипломатиялық қарым-қатынастардың орнауы
	+ 1992 жылғы 16 ақпан – Қазақстан Республикасы мен Жаңа Зеландия арасында дипломатиялық қарым-қатынастардың орнауы
	+ 1992 жылғы 21 ақпан – Қазақстан және Үндістан Республикалары арасында дипломатиялық қарым-қатынастардың орнауы
	+ 1992 жылғы 2 наурыз – Қазақстанның Біріккен Ұлттар Ұйымына қабылдануы
	+ 1992 жылғы 15 мамыр – Армения, Қазақстан, Қырғызстан, Ресей, Тәжікстан және Өзбекстан Ташкент қаласында Ұжымдық қауіпсіздік туралы келісімге қол қойды
	+ 1992 жылғы 5 қазан – БҰҰ Бас Ассамблеясы 47-сессиясының жұмысы кезінде ҚР Президенті Н.Ә. Назарбаевтың АӨСШК өткізу туралы бастамасы айтылды
	+ 1993 жылғы 12 шілде – Түркі мәдениетін бірігіп дамыту жӛніндегі халықаралық ұйым (ТҮРІКСОЙ) құрылды
	+ 2001 жылғы 15 маусым – «Шанхай бестігі» (Қазақстан, Қырғызстан, Қытай, Ресей және Тәжікстан) негізінде Шанхай ынтымақтастық ұйымы құрылды
	+ 2010 жылғы 1-2 желтоқсан – ҚР Президенті Н. Назарбаевтың жетекшілігімен Астана қаласында ЕҚЫҰ Саммиті өтті.

**Ә мәтіні**

2014 жылғы 1 мамыр: АСТАНА. ҚазАқпарат - Ұлттар арасындағы бірлік пен татулық - біздің басты мемлекеттік құндылығымыз. Бүгін Қазақстан халқының бірлігі күні мерекесіне орай, ҚР Парламенті Мәжілісінің депутаты Ахмет Мұрадов осылай айтты.

«Қазақстан 1 мамыр мерекесін сақтап қалған мемлекет. Бұның да өзіндік ерекшелігі бар. Бұл бір шаңырақ астында тұрып жатқан басқа ұлттардың, басқа дін өкілдері мен этностардың татулығы мен бірлігін көрсетеді. Соның ішінде осы 1 мамыр күні біз әлемге Қазақстан барлық ұлтқа жайлы екенін паш етеміз», - деді Мәжіліс депутаты Ахмад Мұрадов. Осы ретте Қазақстан халқы Ассамблеясының өкілі вайнах-шешен ұлтының өкілдері Қазақстанға осыдан 70 жыл бұрын күштеп жер аударылғанына тоқтала отырып, ҚР бірінші Президенті Н. Назарбаевтың сындарлы саясаты арқасында қазақ топырағы барша ұлт үшін

киелі мекенге айналғанын, халықтар бірлігі ынтымаққа ұласып жатқанын атап өтті.

Еске сала кетейік, бүгін Астанадағы Қазақ Елi монументi алдында Ел Бiрлiгi күнi мерекесi өтуде. Алаңның бас сахнасында 700-ден астам өнер мен шығармашылық ұжымдары өз өнерлерiн қала тұрғындары мен қонақтарға паш ететiн болады. Қазақстан халқының бiрлiгi күнi мерекесiне орай, сахнада "Құрақ көрпе" құрылымы суреттелiп, ондағы әр шығарма ел ынтымағының бiртұтастығына арқау етілмек.Сөз соңында, бәрекелді, қазақ елінде осындай татулық бола берсін демекпіз!

**1. Бірінші мәтіннің ерекшелігі [1]**

A) Хроника

B) Ақпарат

C) Зерттеу

D) Сипаттау

E) Сұхбат

**2. Екінші мәтінде айтылған ой [1]**

A) Тарих хронологиясы

B) Депутат пікірі

C) Тілшінің идеясы

D) Назарбаевтың пікірі

E) Тілшінің сұхбаты

**3. Одағай түрі [1]**

A) Орай

B Үшін

C) Мен

D) Осындай

E) Бәрекелді

**2- тапсырма. Әр мәтін бойынша екі проблемалық сұрақ құрастырыңыз.** **[4]**

|  |  |
| --- | --- |
| А мәтіні | Сұрақтар:1)2) |
| Ә мәтіні | Сұрақтар:1)2) |

**3- тапсырма.** Қазіргі жаһандану дәуірінде ғаламторсыз күн кешу мүмкін емес. Онсыз өмірімізді елестету өте қиын екенін білеміз. Көпшілік ғаламтордың пайдасы мен зиянын да айтуда. Десе де, ғаламтордың адам дамуына тигізер ғаламаттары көп. **Осы пікірді негізге ала отырып, ғаламтордың ғаламаты туралы 2-3 сөйлеммен ойыңызды дәлелдеп жазыңыз. [2]**

**Жазылым тапсырмасы.** Төмендегі екі тақырыптың бірін таңдап, көркемдегіш құралдарды қолдана отырып, әңгіме құраңыз. **[6]**

1. Бүгінгі таңда телефон мен желіге тәуелділік үлкен дертке айналды. Тіптен үлкен-кішінің барлығы телефонға телмірумен күні өткенін байқамай жатады. Кейде оның арты өкінішке де әкеліп жатады. **Көркемдегіш құралдарды пайдаланып, « Өкініш» тақырыбында күнделікті өмірде кездесіп жататын әлеуметтік желінің әлегі туралы әңгіме құрастырыңыз. Сөз саны 100-130**

**2.** Денсаулығына мән беретін адамдар сапалы азық-түлікті алады. Десе де, табиғи құрамы сақталған, гендік өзгеріске ұшырамаған тағамдар аз. **Өзің жақсы көретін ұлттық табиғи өнімді насихаттап, сипаттап « Табиғи өнім» тақырыбына әңгіме жазыңыз Сөз саны 100-130**